L 315/46 Jurnalul Oficial al Uniunii Europene 2.12.2009 ACTE A CĂROR PUBLICARE NU ESTE OBLIGATORIE DECIZIA CONSILIULUI (AFACERI GENERALE) din 1 decembrie 2009 de stabilire a listei formațiunilor Consiliului, altele decât cele menționate la articolul 16 alineatul (6) al doilea și al treilea paragraf din Tratatul privind Uniunea Europeană (2009/878|UE) CONSILIUL UNIUNII EUROPENE, având în vedere Protocolul privind dispozițiile tranzitorii, în special articolul 4, întrucât: (1) Articolul 4 din Protocolul privind dispozițiile tranzitorii prevede că, până la intrarea în vigoare a Deciziei Consi- liului European menţionate la articolul 16 alineatul (6) primul paragraf din Tratatul privind Uniunea Europeană referitor la lista formațiunilor Consiliului, lista acestor formațiuni, altele decât cea Afaceri Generale și cea Afaceri Externe, ar trebui stabilită de Consiliul Afaceri Generale, hotărând cu majoritate simplă. ( Lista formațiunilor Consiliului a fost stabilită de Consiliu (Afaceri Generale) la 22 iulie 2002, ca parte a anexei I la Regulamentul de procedură al Consiliului şi ca urmare a listei convenite în cadrul reuniunii Consiliului European de la Sevilia din 21-22 iulie 2002. (3) Pentru a se conforma dispozițiilor tratatelor, este oportun să se adapteze această listă, care urmează să fie introdusă în Regulamentul de procedură al Consiliului, ADOPTĂ PREZENTA DECIZIE: Articolul 1 Lista formațiunilor Consiliului menționată la articolul 4 din Protocolul privind dispozițiile tranzitorii este prevăzută în anexă. Articolul 2 Prezenta decizie intră în vigoare la data adoptării. Aceasta se publică în Jurnalul Oficial al Uniunii Europene. Adoptată la Bruxelles, 1 decembrie 2009. Pentru Consiliu Președintele C. BILDT